JayJayThrowThrow/commonwealth-wiki-mix huggingface dataset:
තාර්කික ද්වාර

තාර්කික ද්වාරයක් යනු බූලියන් ශ්‍රිතයක් ක්‍රියාවට නංවන්නාවූ එනම්, එකක් හෝ කිහිපයක් තාර්කික ප්‍රදානයන් මත තාර්කික මෙහෙයුමක් සිදුකොට එක් තාර්කික ප්‍රතිදානයක් ලබාදෙන්නාවූ පරාමාදර්ශිත හෝ භෞතික උපකරණයකි. එය ට්‍රාන්සිස්ටර භාවිතාකොට නිපදවා ඇති ඉලෙක්ට්‍රොනික උපාංගයකි. ද්වාර කපාට නමින්ද මෙය හඳුන්වයි.ඉලෙක්ට්‍රොනික භාවිතයේදී ලොජික් ගේට් යනුවෙන් හඳුන්වයි.ඉලෙක්ට්‍රොනික උපාංගවලට භාවිතා වන නම් සිංහලට පරිවර්තනයේදී සුළු අඩුපාඩුකම් ඇතිවීමට පුළුවන. කෙසේවෙතත් කාර්මිකයින් ගේට් යන තනි වචනයෙන් මෙය හඳුන්වයි. තාර්කිකව ක්‍රියා කරනු ලබන ඕනෑම ඉලෙක්ට්‍රොනික පරිපථයක එක ගේටයක් හෝ අන්තර්ගතයි.පරිගණකයද ඇතුළුව මේ සියලු තර්ක පරිපථ තර්ක මට්ටම් දෙකක් භාවිතා කරයි. එනම් බින්දුව සහ එක(0සහ1) වේ. විටක බින්දුව සෘණ තත්වය ලෙසද, එක ධණ තත්වය ලෙසද, විටක බින්දුව (OFF) තත්වය ලෙසද, එක (ON)තත්වය ලෙස භාවිතා වේ.එබැවින් සෘණ හෝ( OFF) යනුවෙන් හැදින්වෙන්නේ බින්දුව බවත්, ධණ හෝ( ON) යනුවෙන් හැඳින්වෙන්නේ එක බවත්, දත යුතුයි.පරිපථ සැලසුම් කරනයේදී මූලිකව ගේට වර්ග 3ක් භාවිතා කරයි.
#ඇන්ඩ් ගේට්
#ඔර් ගේට්
#නොට් ගේට්
යනු එම ගේට වර්ග 3යි. පරිපථයන් ඇදීමේදී ඇන්ඩ්, නොට්, ඔර්,යන ගේට යොදා ගත්තද පරිපථ සෑදීමේදී බොහෝ විට නැන්ඩ් ගේට් යොදාගනු ලබයි. එයට හේතුව නම් නැන්ඩ් ගේටය යොදා ගනිමින් අනිකුත් ගේට 3 ම තනා ගත හැකි වීමයි.මෙම හේතුව නිසා නැන්ඩ් ගේටය සර්ව ගේටය ලෙස හඳුන්වයි.මේ සෑම ගේටයකම තොරතුරු (ඩේටා) අතුළු කරන අග්‍ර සහ පිටකරන අග්‍ර පිහිටා ඇත.තොරතුරු (ඩේටා) අතුළු කරන අග්‍රය ප්‍රදානය (input) ලෙසද,තොරතුරු පිටකරන අග්‍රය ප්‍රතිදානය (output) ලෙසද, හදුන්වනුලබයි.
ඇන්ඩ් ද්වාරය

ප්‍රදානයන් 2 සහිත ඇන්ඩ් ගේටයක් භාවිතයේදී පහසුව තකා එහි ප්‍රදානයන් A-B වශයෙන් නම් කරනු
ලැබේ.ප්‍රතිදානය Y යනුවෙන් ගත හැක.මෙය ප්‍රායෝගිකව භාවිතයේදී ඉතාමත් සුමට සරල ධාරාවක්
ලබා දිය යුතුය.ප්‍රදානයට තර්ක 0 අගය ලභාදීමට විදුලි සැපයුමේ ඍණ අග්‍රයද. තර්ක 1 අගය ලභාදීමට
විදුලි සැපයුමේ ධන අග්‍රයද සම්බන්ද කරනුලැබේ.මේ අනුව A-B යන ප්‍රදානයන් දෙකටම ඍණ ලබා
දුන් විට ප්‍රතිදානයෙන් පිට වන්නේ ඍණ මය. A ප්‍රදානයට තර්ක 0 අගය හා B ප්‍රදානයට තර්ක 1 අගය
ලබා දුන් විටත් පිට වන්නේ ඍණ මය. නමුත් ප්‍රදානයන් දෙකටම ධන ලබා දුන් විට ප්‍රතිදානය ධන
පිටකරයි.A-B ප්‍රදානයන් හට සපයනු ලබන විභව අග්‍ර අනුව Y ප්‍රතිදානය කුමන තර්ක අගයක් ගනීදැයි
සත්‍ය සටහන මගින් දැනගත හැක.


බූලියන් ප්‍රකාශනය A.B=Y
ඇන්ඩ් ගේට් තර්ක සටහන


මෙහි දැක්වෙන්නේ ඇන්ඞ් ගේටයක සංකේතයක් සහ එහි ක්‍රියාකාරිත්වය වටහා ගැනීමට යොදා ගතහැකි සරල පරිපථයකි.


ඔර් ගේටය

ඔර් ගේටයද ප්‍රායෝගික භාවිතයේදී ඇන්ඞ් ගේටයට සමානවේ.නමුත් (A-B) ප්‍රදානයන් වෙත යොදනු ලබන තර්ක අගයන් හට (Y) නම් ප්‍රතිදානය වෙනස් තර්ක අගයන් පෙන්වයි.


බූලියන් ප්‍රකාශනය A+B=Y
ඔර් ගේට් තර්ක සටහන


මෙහි දැක්වෙන්නේ ඔර් ගේටයක සංකේතයක් සහ එහි ක්‍රියාකාරිත්වය වටහා ගැනීමට යොදා ගතහැකි සරල පරිපථයකි.


නොට් ගේටය

මෙය අපවර්තකය යනුවෙන්ද හදුන්වයි. ක්‍රියාකාරිත්වය ඉතාමත් සරලයි. මතක තබාගැනීමට පහසුයි. ප්‍රදානය (0) අගය ගත්විට ප්‍රතිදානය (1) වේ. ප්‍රදානය (1) අගය ගත්විට ප්‍රතිදානය (0) වේ.


බූලියන් ප්‍රකාශනය Ā=Y
නොට් ගේට් තර්ක සටහන


මෙහි දැක්වෙන්නේ නොට් ගේටයක සංකේතයක් සහ එහි ක්‍රියාකාරිත්වය වටහා ගැනීමට යොදා ගතහැකි සරල පරිපථයකි.


ප්‍රවර්ගය:ඉලෙක්ට්‍රොනික විද්‍යාව
යුවාන් රාජවංශය

යුවාන් ‍රාජවංශය (), නිල වශයෙන් මහා යුවාන් (; මධ්‍ය මොංගෝලියානු: , , අර්ථය "මහා යුවාන් ‍රාජ්‍යය"), යනුවෙන් හැඳින්වෙන්නේ මොංගෝල අධිරාජ්‍යය බෙදී යාමෙන් පසුව එහි අනුප්‍රාප්තික රාජ්‍යයක් වූ අතර, එය චීන පාලන රාජවංශයක් ද විය. මොංගෝල බොර්ජිගින් වංශයේ ප්‍රධානී කුබ්ලයි ඛාන් විසින් ආරම්භ කළ මෙය 1271 සිට 1368 දක්වා පැවතිණි. චීන ඉතිහාසරේඛය අනුව, සොං රාජවංශය ප්‍රතිස්ථාපනය කරමින් පැමිණි මෙම රාජවංශයෙන් පසු මිං රාජවංශය බලයට පත් විය.
ආශ්‍රේයයන්

උද්ධෘත
බාහිර සබැඳි

*
මාලිමාව

චුම්බක උතුර පෙන්වන උපකරණයක් ලෙසට මාලිමාව සරලවම හඳුන්වා දිය හැකියි. thumb|මාලිමාව
මාලිමා යන්ත්‍රය යනු දිශාවන් සොයා ගැනීම සදහා භාවිතා කරන උපකරණයකි. පෘථිවියෙහි විද්යුත් චුම්භක ශක්තියට අනුව සෑම විටම මාලිමා යන්ත්‍රයේ දර්ශකය උතුරු දිශාවට යොමු වී පවතියි. අංශක 90 කින් නැගෙනහිර ද 180 කින් දකුණ ද 270 කින් බස්නාහිර ද පෙන්වයි.
ඉතිහාසය

චීන ජාතික සොන්ග් රාජ වංශිකයන් විසින් ක්‍රිස්තු වර්ෂ 11-12 ශත වර්ෂයන්හිදී උතුර සමඟ අනෙකුත් දිශාවන් සොයා ගැනීම සඳහා උදවු වෙන මාලිමාව පැරණි ලෝකයේදී ප්‍රථම වරට ගමනාගමනය සඳහා යොදා ගත් බවට නූතන ඉතිහාසඥයින් පිළිගනු ලබනවා.
ගමනාගමනයට මාලිමාව

නූතන ගමනාගමනයේදී විවිධ ආකාරයේ මාලිමා ප්‍රයෝජනයට ගනියි. විනෝදාංශයක් වශයෙන් දිගු ගමන් යන අය අතරද දඩයමේ යෙදෙන අය අතරද සරල මාලිමා වර්ග 02කක් වන බේස්ප්ලේට් මාලිමාව සහ එහි වැඩි දියුණු කිරීමක් වන මිරර් මාලිමාව අතිශයෙන් ජනප්‍රිය වේ.
වැදගත්කම

දිශාව සොයා ගැනීම මූලික කරගෙන මාලිමාව භාවිතය විවිධ ආකාරයෙන් භාවිතයේදී වැදගත් වේ.
ආශ්‍රිත
සාලිය උපුල් අලදෙණිය

කපිතාන් සාලිය උපුල් අලදෙණිය PWV, WWV, SLRS (මාර්තු 1 1963 - ජූනි 11, 1990) ශ්‍රී ලංකා යුද්ධ හමුදාවේ විශිෂ්ටතම සේවා පදක්කම වන "පරම වීර විභූෂන" පදක්කම ලබාගත් දෙවන නිලධාරීයායි. ඔහු 1990 දී කොටි ත්‍රස්ත්‍රවාදීන් විසින් , කොකාවිල් රූප්වාහිනී සම්ප්‍රෙශනාගාරයේ තිබූ කුඩා හමුදා අනුඛණ්ඩය ප්‍රහාරයට ලක්වන අවස්ථාවේ සිටි අනදෙන නිලධාරියායි. කදවුර අතහැර පසුබසින ලෙස මෙහෙයුම් මූලස්ථානයෙන් ලැබූ නියෝග ප්‍රතික්ශේප කරමින් අවසන් මොහොත දක්වා තම තුවාල ලැබූ සෙසු නිල වල සගයන් වෙනුවෙන් සටන් වැද අවසානයේ ජීවිතක්ෂයට පත්විය.

මහනුවර ත්‍රිත්ව විද්‍යාලයේ අධ්‍යාපනය ලත් හෙතෙම 1989 දී ශ්‍රී ලංකා යුධ හමුදාවට සම්බන්ධ වූ අතර , මුලික පුහුණුවෙන් පසු ශ්‍රී ලංකා සිංහ රෙජිමේන්තුවේ දෙවන ලුතිනන් වරයකු ලෙස සේවයේ පිහිටුවන ලදී .

ලුතිනන් අලදෙණිය කොකාවිල් හි පිහිටි කුඩා හමුදා බන්දයක අණ දෙන නිලධාරියා වූ අතර , මෙම කාණ්ඩය කොකාවිල් හි පිහිට තිබුණු රුපවාහිනී සම්ප්‍රේෂණාගාරය ආරක්ෂා කිරීමේ නියුතුව සිටියහ. මෙම කදවුර කොටි ත්‍රස්තයන් විසින් වටකරන ලද අතර , කොටි කාඩරයන් පස් දෙනෙකුට , එක සෙබලෙකු විය . කදවුරේ අහාර , ජලය හා පතුරම් හිගයක් වූ අතර , ආධාරක භට සහයක් ද නොලැබුණි. අවසන් මොහොතේ කදවුරෙන් ඉවත් වීමේ නියෝග ලැබුනද , ඒ වනවිට ප්‍රමාද වී තිබු අතර , ලුතිනන් අලදෙණිය යටතේ තුවාල ලත් සෙබළුන් සමුහයක් ද වුහ. මොවුන් තනිකර පලා යාම ලුතිනන් අලදෙණිය ප්‍රතික්ෂේප කරන ලදී . පලායාමට වඩා තුවාල ලත් සගයන් වෙනුවෙන් මරණය තෙක් සටන් කිරීම අගය කර අලදෙණිය සිය අවසාන මොහොත තෙක් සටන් කරන ලදී. එහි වූ ඉන්ධන ටැංකියක් පුපුරා යාමෙන් එහි සටන් කර හමුදා සෙබළුන් බහුතරයක් මිය ගිය අතර ලුතිනන් අලදෙනියද මරණයට පත් විය .

මරණයෙන් පසු ලුතිනන් අලදෙණිය කපිතාන් ධුරයට උසස් කරන ලදී. 1994 ජුනි 21 වන දින පරම වීර විභූෂණ සම්මානයෙන් ඔහු පිදුම් ලැබිය.


ප්‍රවර්ගය:මහනුවර ත්‍රිත්ව විදුහලේ ආදි සිසුවෝ
ඒ.එෆ්. ලාෆීර්

කර්නල් ඒ.එෆ්. ලාෆීර් ,PWV, RWP, RSP, SF , ශ්‍රී ලංකා යුද්ධ හමුදාවේ විශිෂ්ටතම සේවා පදක්කම වන "පරම වීර විභූෂන" පදක්කම ලබාගත් විශේෂ බලකා නිලධාරියෙකි. ඔහු පලමු විශේෂ බලකා රෙජිමේන්තුවේ ප්‍රථම අනදෙන නිලධාරියායි. ඔහු ශ්‍රී ලංකා යුද්ධ හමුදාවේ විශේෂ බලකාය පිහිටුවීමේලා විශිෂ්ට මෙහෙයක් සිදුකල නිලධාරියෙකි.
1996 ජුලි 18 වන දින මුලතිව් හමුදා කදවුර කොටි ත්‍රස්ත්‍රවාදී ප්‍රහාරයකට ලක්ව, දරුණු පසුබැමකට මුහුනපා සිටි අවස්ථාවේ, ත්‍රිවිධ පහර මේහෙයුමේ මුල් අදියර සදහා ස්වෙච්චාවෙන් ඉදිරිපත් වූ පලමු විශේෂ බලකා රෙජිමේන්තුවේ කොමාන්ඩෝ සෙබලුන් 275 අනදෙමින්, ත්‍රස්ත්‍රවාදීගේ දරුණු සහ අන්ත්‍ර් ජාතික යුධ සම්මුතීන උල්ල්ංඝනය කරමින් පැරචුට් භටයන්ට වෙඩිතැබූ අවස්ථාවේ , එම වෙඩි ප්‍රහාර නොසලකා, මුලතිව් කදවුර හා රේඩියො ස්ම්බන්දතාවය ඇතිකරගනිමින්, මුලතිව් වෙරළ තීරයට ගොඩබට නිලධාරීයායි. වෙඩිපහර කීපයකින් තුවාල ලබා සිටියත්, කර්නල් ඒ.එෆ්. ලාෆීර් තවත් ටික වේලාවක් තම සෙබලුන්ට අණ දෙනු ලැබීය. අවසානයේ මොටාර් බෝම්බ කැබැල්ලක් වැදීමෙන් ඔහු ජීවිතක්ෂයට පත්විය. ඔහුගේ සහෝදර සෙබලුන් , සිරුර ගුවන් හමුදා හෙලිකොප්ටරයකට යැවීමට සමත්විය.
මෙම මෙහෙයුමේදී ඔහු ප්‍රකට කල වීරත්වය උදෙසා "පරම වීර විභූෂන" පදක්කම ප්‍රදානය කරන ලදී.
කාම ප්‍රකාශන

ලිංගික ආශ්වාදය හා කාමුක සතුට ලබා ගැනීම ගැනීම පිනිස ලිංගිකත්වය ඉස්මතු කර පෙන්වන ප්‍රකාශන, කාමෝද්දීපක ප්‍රකාශන (Pornography) ලෙස හැ‌ඳින්වේ. මේවා පොත්, සගරා, චායාරූප, චිත්‍රපටි, වීඩියෝ හෝ පරිගණක ක්‍රීඩා වැනි විවිධ මාධ්‍ය වලින් පවතී. මෙම ප්‍රකාශන කර්මාන්තයක් ලෙස ආරම්භ වුයේ විසිවන සියවසේ පසුබාගයේදී ය. අන්තර්ජාලය නිසා කාමෝද්දීපක ප්‍රකාශන ශීග්‍රයෙන් ව්‍යාප්ත වූ අතර වර්තමානයේදී එය වසරකට ඩොලර් බිලියන ගණනක් උපයන කර්මාන්තයක් බවට පත වී ඇත.
ඉතිහාසය

ලිංගිකත්වය නිරුපණය කිරීම මිනිස් ශිෂ්ටාචාරයේ ආරම්භයේ පටන්ම දක්නට ලැබේ. නමුත් වර්තමානයේ කාමෝද්දීපක ප්‍රකාශන ලෙස අදහස් කරන ආකාරයේ ප්‍රකාශන මුලින්ම හමුවන්නේ වික්ටෝරියානු යුගයේදීය. වර්තමාන කර්මාන්තය 1940 දී පමණ ඇරඹී ඇත. එකල එය නීතියෙන් තහනම් වූ නිසා රහසිගතව කෙරී ඇත. 1969 දී ඩෙන්මාර්කය කාමෝද්දීපක ප්‍රකාශන නීති ගතකල පළමු රට බවට පත්විය. එය ව්‍යාපාරික වශයෙන් එම ප්‍රකාශන නිපදවීම ශීග්‍ර කිරීමට හේතු විය.
ප්‍රභේද

කාමෝද්දීපක ප්‍රකාශන ප්‍රබේද ඉතා විශාල ප්‍රමාණයක් පවතින අතර ප්‍රධාන වශයෙන් වර්ග දෙකකට වෙන්කල හැකිය.
*Softcore pornography - මෙම ප්‍රකාශනවල නිරුවත් හෝ අඩනිරුවත් කාන්තවන් කාමුක ඉරියව් වලින් පෙනී සිටින නමුත් ලිංගික ක්‍රියා හා අවයව ඉස්මතුකොට පෙන්වනු නොලැබේ.
*Hardcore pornography - මෙම වර්ගයේ ප්‍රකාශනවල ලිංගික අවයව හා ලිංගික ක්‍රියා හොඳින් ඉස්මතු කර පෙන්වයි.
පහත දැක්වෙන අනිකුත් බොහෝ සුළු ප්‍රබේද Hardcore pornography වර්ගයට ඇතුලත් වේ.
*නව යොවුන් - වයස අවුරුදු 18 හෝ 19 ක් වන නව යොවුන් නිරුපිකාවන් පෙනී සිටින ප්‍රකාශන. මෙය බොහෝ රටවල කාමෝද්දීපක ප්‍රකාශනයක පෙනීසිටීමට අවසර ඇති අඩුම වයසයි.
*ලෙස්බියනිය - ගැහැණුන්-ගැහැණුන් අතර ලිංගික ක්‍රියා පෙන්වන ප්‍රකාශන. මේවා බොහෝවිට පිරිමි ප්‍රේක්ෂකයන් ඉලක්ක කර නිපදවයි.
*ගුද - ගුද සංසර්ගය නිරුපණය කෙරෙන ප්‍රකාශන.
*ද්විලිංගික - එක ගැහැනියක් හා පිරිමි දෙදෙනෙකු ඔව්නෝවුන් අතර ලිංගික ක්‍රියාවල යෙදෙනු පෙන්වයි.
තවද බලන්න​

කාමෝද්දීපන චිත්‍රපට


තවද family පවුලේ සාමාජිකයන් අතර සිදු වන ලිංගික කි්්‍රියාකාරකමක් ලෙස පෙන්නුම් කරන වෙබ් අඩවි රාෂියක් ඇත
සංඛ්‍යාත මූර්ඡනය

thumb|right|200px|විමූ (AM) හෝ සංමූ (FM) හෝ රේඩියෝ තරංගයක් මගින් සංඥාවක් ගෙන යා හැක.|alt=Animation of audio, AM and FM signals
thumb|right|200px| සංමූ (FM) හිදී සංඥාවක් විසින් වාහකයක සංඛ්‍යාතය විකරණය කරයි (වෙනස් කරයි).|alt=Graphs of carrier, modulation and FM output

දුරසන්නිවේදනයෙහිදී සහ සංඥා සැකසුමෙහිදී, සංඛ්‍යාත මූර්ඡනය (FM) (සංමූ) යන්න විසින් වාහක තරංගයක් ඔස්සේ තොරතුරු සමර්පණය කරන්නේ (ගෙන යන්නේ) එම වාහක තරංගයේ ක්ෂණික සංඛ්‍යාතය විචලනය කිරීමෙනි (වෙනස් කිරීමෙනි). මෙම ක්‍රියාවලිය විස්තාර මූර්ඡනය හා සමගින් සැසඳූ කළ හාත්පසින්ම වෙනස් බවක් පෙන්නුම් කරන්නේ, එම විස්තාර මූර්ඡනයේදී වාහකයෙහි සංඛ්‍යාතය නොවෙනස්ව තබා ගනිමින් එහි විස්තාරය පමණක් විචලනය කෙරෙන බැවිනි. ප්‍රතිසම උපයෝගයන් සඳහා සංඛ්‍යාත මූර්ඡනය භාවිතා කෙරෙන විට, වාහකයේ ක්ෂණික හා පාදම සංඛ්‍යාතයන් අතර වෙනස, ප්‍රදාන-සංඥා විස්තාරයෙහි ක්ෂණික අගයට සෘජු ලෙසින් සමානුපාතික වෙයි. කෙසේවෙතත්, වාහකයක් තුලින් සංඛ්‍යාංක දත්ත යැවීම සඳහා සංඛ්‍යාත මූර්ඡනය භාවිතා කිරීමේදී, සංඛ්‍යාත-මාරු යැතිරීම නම් ශිල්පක්‍රමයක් ඔස්සේ පුළුල් පරාසයක පරිස්ථිතීන් උපයෝගී කරගනිමින් වාහකයක සංඛ්‍යාතය සීරුමාරු කරනු ලැබේ .
වාහක තරංගය

දුරසන්නිවේදනයෙහි, වාහක තරංගයක් හෝ වාහකයක් හෝ යනු, තොරතුරු අවගමනය කිරීමේ අවශ්‍යතාවය උදෙසා ප්‍රදාන සංඥාවක් විසින් මූර්ජනය කෙරෙන (විකරණය හෝ වෙනස් හෝ කෙරෙන) (සාමාන්‍යයෙන් සයිනාකාර) තරංග හැඩයකි. සාමාන්‍ය වශයෙන් මෙම වාහක තරංගයෙහි සංඛ්‍යාතය ප්‍රදාන සංඥාවෙහි එයට වඩා ඉහළ අගයක් ගනියි. සාමාන්‍ය වශයෙන් වාහකයෙහි අරමුණ වන්නේ විද්‍යුත්චුම්බක තරංගයක් (ගුවන්විදුලි සන්නිවේදනයෙහිදී ලෙසින්) ලෙසින් අවකාශය ඔස්සේ තොරතුරු සම්ප්‍රේෂණය කිරීම හෝ, සංඛ්‍යාත බෙදුම් බහු-පථකරණය (නිදසුනක් ලෙසින් කේබල රූපවාහිනී පද්ධතියක සිදු වන්නක් ලෙසින්) මගින් විභින්න සංඛ්‍යාත අගයයන් දරන වාහකයන් කිහිපයකට පොදු භෞතික මාධ්‍යයක් හවුලේ භාවිතා කිරීමට ඉඩ සැලසීමයි.

සංඛ්‍යාත මූර්ඡනය (FM) (සංමූ) සහ විස්තාර මූර්ඡනය (AM) (විමූ) යනු වාහකය මූර්ඡනය කිරීමේ ප්‍රචලිත ආකාර වෙති. තනි-පැති කලාප මූර්ඡනයෙහිදී (SSB) (තපැක), වාහකය යටපත් කෙරෙයි (සමහරක් SSB ආකාර වලදී ඉවත් නෙරෙයි). ග්‍රාහකයෙහිදී (රිසීවරයෙහිදී) නුගැසුම් සංඛ්‍යාත දෝලකයක් (BFO) භාවිතයෙන් වාහකය යළි ප්‍රත්‍යාඇතුළත් කළ යුතු වෙයි. ගුවන්විදුලි හෝ රූපවාහිනී හෝ ප්‍රචාරයක සංඛ්‍යාතය වනාහි සත්‍ය වශයෙන් වාහක තරංගයෙහි මධ්‍ය සංඛ්‍යාතය වෙයි.
ආශ්‍රිත

ප්‍රවර්ගය:සන්නිවේදනය
ප්‍රවර්ගය:සන්නිවේදන පරිපථ
තොරතුරු

thumb|200px|"විකිපීඩියා" යන වචනයට අනුරූප "Wikipedia" යන ඉංග්‍රීසි වචනය නියෝජනය කරන ASCII කේතය, පරිගණක තොරතුරු කේතාංකනය කිරීම සඳහා වැඩි වශයෙන්ම භාවිතා වන ද්වීමය අංකන පද්ධතිය වෙතින් දැක්වෙමින්.

තොරතුරු යන්න දැඩි තාක්ෂණික පරිසීමාවන්ට යටත්ව සැලකූ කළ පටිපාටිගත සංකේත අනුක්‍රමයකින් සමන්විත පණිවුඩයක් (තෙපලුමක් හෝ ප්‍රකාශයක්) හෝ පණිවුඩ එකතුවක් හෝ එවන් පණිවුඩයක් හෝ පණිවුඩ එකතුවක් හෝ වෙතින් නිරූපණය කළ හැකි අර්ථය හෝ වෙයි. තොරතුරු සැටහුම් කළ හැකි හෝ සම්ප්‍රේෂණය කළ හැකි හෝ වෙයි. එය ලකුණු ලෙසින් සැටහුම් කළ හැකි හෝ, තරංග මගින් සංඥා ආකාරයෙන් සමර්පණය කළ හැකි හෝ වෙයි. ගතික පද්ධතියක අවස්ථාව වෙත බලපෑම් ඇති කරන ඕනෑම ආකාරයක සිදුවීමක් තොරතුරු වෙයි.


ප්‍රවර්ගය: තොරතුරු විද්‍යාව

ප්‍රවර්ගය:තොරතුරු, දැනුම, සහ අවිනිශ්චිතතාව
ප්‍රවර්ගය:පාරභෞතික විද්‍යාවෙහි සංකල්ප
සංඛ්‍යාතය

thumb|right|120px|චක්‍රීය වශයෙන් පහරණය වන පහන් තුනක්, අඩුම සංඛ්‍යාතය (ඉහළ) සිට වැඩිම සංඛ්‍යාතය (පහළ) දක්වා. f යනු සංඛ්‍යාතය හර්ට්ස් (Hz) වලින් වන අතර, එයින් ගම්‍ය වනුයේ තත්පරයකට වක්‍ර ගණනයි. T යනු තත්පර වලින් කාලාවර්තය වන අතර, එයින් ගම්‍ය වන්නේ එක් වක්‍රයකට ගත වන කාලයයි. T හා f යන දේ එකිනෙකට පරස්පරයන් වෙති.
සංඛ්‍යාතය යනු පුනරාවර්ත සිදුවීමක ඒකක කාලයකදී සිදුවන සිදුවීම් ගණනයි. එය කාලික සංඛ්‍යාතය ලෙසින්ද හැඳින්වේ. මෙය වඩාත් විස්තරාත්මකව දැක්වුවහොත්, පුනරාවර්ත සිදුවීමක් යනු කාලයත් සමග නැවත නැවතත් සිදු

වන ක්‍රියාවලියකි. නිදසුනක් ලෙස නූලකින් එල්ලන ලද බරක් එක වරක් පැද්දූ විට එහි එහා මෙහා වීමේ චලිතය(සරල අවලම්භය) සැලකිය හැකිය. එහිදී භාරය නිරන්තරයෙන් එකම ආකාරයක චලිතයක් නැවත නැවත්ත් සිදු කරයි. ඒකක කාලය කැමති ලෙසකට පැයක්, විනාඩියක්, දවසක් වශයෙන් සැලකිය හැකි වුවත්, අන්තර්ජාතිකව සම්මත ඒකකය ලෙස තත්පරය සලකනු ලැබේ. දැන් පුනරාවර්ත සිදුවීම සහ ඒකක කාලය දන්නා බැවින්, සංඛ්‍යාතය නිදසුනකින් මෙසේ පැහැදිලි කල හැකිය. සරල අවලම්භය තත්පරයකට වට 2ක් සම්පූර්ණ කරන්නේ නම් එහි සංඛ්‍යාතය තත්පරයකට වට 2ක් යැයි කියනු ලැබේ. රෝදයක් තත්පරයකට වට 10ක් කැරකෙන්නේ නම් එහි සංඛ්‍යාතය තත්පරයකට වට 10කි.
භාවිතය

සංඛ්‍යාතය සාමාන්‍යය ජීවිතයේදී මෙන්ම, විද්‍යාවේදී තරංග හැසිරීම්, දෝලන, භ්‍රමණ ආදිය මැනීමට බහුලව භාවිතා වන්නකි. සාමාන්‍යයෙන් f අකුරෙන් ගණිත සමීකරණ වල සංඛ්‍යාතය දක්වනු ලැබේ. කාලය T අකුරෙන් නිරූපණය කරන අතර, සංඛ්‍යාතය කාලය සමඟ දක්වන සම්බන්ධය මෙසේ ලියා දැක්විය හැකිය.
:f = \frac{1}{T}
එනම්, සංඛ්‍යාතය යනු කාලයේ පරස්පරයයි. මෙහිදී වටයක් යන්න භෞතික රාශියක් නොවන බැවින් සමීකරණයට අයත් නොවේ. දැන් ඉහත නිදසුන් සමීකරණයට ගැලපෙන පරිදි ලියා දැක්වූ විට, පිලිවෙලින් සරල අවලම්භයේ සංඛ්‍යාතය 2s-1 හා රෝදයේ සංඛ්‍යාතය 10s-1 ලෙස වේ.(මෙහි s යනු තත්ත්පර වල සම්මත අක්ශරය වේ.) දැන් අප තවත් නිදසුනක් ගෙන පැහැදිලි කරමු. රෝදයක් තත්පර 5ක දී වට 20ක් කැරකුනේ යැයි සිතමු. එය සමීකරණයට මෙසේ ආදේශ කල හැකිය.


:f = \frac{20}{5s}
විසඳූ පසු,
:f = 4s^{-1}
එනම් සංඛ්‍යාතය තත්ත්පරයකට වට 4කි.
ඒකක

සංඛ්‍යාතයේ අන්තර්ජාතික සම්මත මිනුම් ඒකකය හර්ට්ස් (Hz) වේ. හෙයින්රිච් රුඩොල්ෆ් හර්ට්ස් නම් ජර්මානු ජාතික භෞතික විද්‍යාඥයා කරන ලද සේවය අගයනු වස් මෙම ඒකකය ඔහුගේ නමින් නම් කෙරින. ඒ අනුව ඉහත උදාහරණයේ තත්ත්පරයකට වට 4ක් යන්න 4Hz ලෙස ලියා දක්වනු ලැබේ.
ප්‍රවර්ගය:ඉලෙක්ට්‍රොනික විද්‍යාව
ප්‍රවර්ගය:ධ්වනි විද්‍යාව
ප්‍රවර්ගය:මූලික භෞතික විද්‍යා සංකල්ප
ප්‍රවර්ගය:යාන්ත්‍රික කම්පන
ප්‍රවර්ගය:භෞතික රාශි
ප්‍රවර්ගය:සිතුවිල්ලෙහි ගුණාංග
ප්‍රවර්ගය:තරංග යාන්ත්‍ර විද්‍යාව
ප්‍රවර්ගය:පෙරහන සංඛ්‍යාත ප්‍රතිචාරය
විස්තාර මූර්ඡනය

විස්තාර මූර්ඡනය (AM) (විමූ) යනු ඉලෙක්ට්‍රොනික සන්නිවේදනයෙහි භාවිතා වන ක්‍රමවේදයක් වන අතර බහුලව භාවිතා වන්නේ ගුවන් විදුලි වාහක තරංගයක් ඔස්සේ තොරතුරු විකාශය කිරීමටය. විමූ ක්‍රියාකරනුයේ සම්ප්‍රේෂනය කරනු ලබන සංඥාවෙහි ප්‍රබලතාවය යවනු ලබන තොරතුරු අනුව විචලනය කිරීමෙනි. නිදසුනක් වශයෙන්, ලවුඩ්ස්පීකරකයකින් නැවත උපදවීමට නියමිත ශබ්දයක් හෝ, රූපවාහිනී පික්සලයන්හී ආලෝක තීව්‍රතාවය හෝ නිරූපණය කිරීමට සංඥා ප්‍රබලතාවයෙහි මෙම විචලනය භාවිතා කළ හැක.

තරංගයක සංඛ්‍යාතය (frequency) සහ විස්තාරය (amplitude) යනුවෙන් ප්‍රධාන ගුණ දෙකක් ඇති අතර මූර්ජනය(modulation) යනු ඇතුලත්කෙරීමේ/වෙනස් කෙරීමේ ක්‍රමයකි.මෙහිදී අදාල දත්තයට අදාල තරංගය සංයාව(data signal) ලෙසත්,සංයාව ප්‍රවහනයටම පමණක් යොදාගන්න තරංගය වාහකය(carrier wave) ලෙසත් අර්ථදක්වනවා ඇත.
සංයාවට අනුව වාහක තරඟයේ විස්තාරය වෙනස් කිරීම විස්තාර මුර්ජනය(amplitude modulation) ලෙසත් සංයාවට අනුව සංක්‍යාතය වෙනස් කිරීම සංක්‍යාත මුර්ජනය(frequency modulation) ලෙසත් සඳහන් කර හැක.
කරු ජයසූරිය

ශ්‍රී ලංකාභිමාන්‍ය කරූ ජයසූරිය (, ; උපත 29 සැප්තැම්බර් 1940) යනු ශ්‍රී ලාංකික දේශපාලනඥයෙක්. ඔහු හිටපු ශ්‍රී ලංකා පාර්ලිමේන්තුවේ කථානායක වේ. කරු ජයසුරිය මහතා රාජ්‍ය පරිපාලන හා ස්වදේශීය කටයුතු,බුද්ධශාසන හා ආගමික කටයුතු,බල ශක්ති යන අමාත්‍ය තනතුරු සහ කොළඹ නගරාධිපති තනතුර දරා ඇති අතර ගම්පහ දිස්ත්‍රික්කය නියෝජනය කළ හිටපු පාර්ලිමේන්තු මන්ත්‍රී වරයකු වේ. එමෙන්ම එතුමා එක්සත් ජාතික පක්ෂයේ නියෝජ්‍ය නායක පදවිය දරා අැත. කොළඹ ආනන්ද විද්‍යාලයේ ආදී ශිෂ්‍යයෙකු වන එතුමා රණසිංහ ප්‍රේමදාස රජය විසින් ජර්මනියේ ශ්‍රී ලාංකීය තානාපති ලෙස එවකට පත් කරන ලදී.

කරු ජයසුරිය 1965 සිට 1972 දක්වා කාලය තුල හමුදාවේ නිල ලත් නිලධාරියෙක් ලෙස කටයුතු කරන ලදී. වෘත්තියෙන් ව්‍යාපාරිකයකු වන ජයසුරිය 1996 වසරේ එක්සත් ජාතික පක්ෂ නායක රනිල් වික්‍රමසිංහ මහාතාගේ ආරාධනය පරිදි පක්ෂ සභාපතිත්වයට පත් විය.
මූලාශ්‍ර

ප්‍රවර්ගය:1940 උපත්
උදාගම් ව්‍යාපාරය

උදාගම් යනු ශ්‍රී ලංකාවේ හිටපු ජනාධිපතිවරයෙකු වන රණසිංහ ප්‍රේමදාස, අග්‍රාමාත්‍යව සිටි සමයේ අරඹා ජනාධිපති ලෙස ඝාතනයට ලක්වීම දක්වා පවත්වාගෙන ගිය දිගුකාලීන නිවාස ව්‍යාපාරයකි. මෙම ව්‍යාපෘතියෙන් නව ගම්මාන ඉදිකිරීමත් ඒවායේ ජනතාව පදිංචි කිරීමත් අවශ්‍ය යටිතල පහසුකම් සැපයීමෙන් අදාල ප්‍රදේශ සංවර්ධනය කිරීමත් සිදුවිය.
ආරම්භය

1978 වසරේ ජේ.ආර්. ජයවර්ධන මහතා ජනපති වශයෙන් දිවුරුම් දීමෙන් අනතුරුව, රණසිංහ ප්‍රේමදාස මහතා අග්‍රාමාත්‍යවරයා වශයෙන් පත් කෙරුණි. සිය අපේක්ෂා සහිත වූ නිවාස, ජල සම්පාදන, යටිතල පහසුකම් සහ නාගරික සංවර්ධන වැඩසටහන ක්‍රියාවට නැංවීමට, ආරම්භයේදීම ප්‍රේමදාස මහතා විසින් ඊට අදාල සංකල්පණිකරණය, සන්ධානකරණය සහ ක්‍රියාවට නැංවීම පිළිබඳ කාරණා සඳහා නෙෙතික රාමුවක් පිහිටුවන ලදී. ආරම්භක වර්ෂ පහ තුලදී නිවාස ලක්ෂයකුත්, ඊලඟ වර්ෂ පහ තුලදී නිවාස දස ලක්ෂයකුත් ඉදිකිරීම ඔහුගේ අරමුණ විය.
ව්‍යාපාරය

උදාගම් ව්‍යාපාරය මගින් ඉදි කල නිවාස, විදුලිය, ජල සැපයුම් සැළසුම්, සුවසේවා සහ පාසල්, මාර්ග, පොදු ස්ථාන, ප්‍රජා ස්ථාන, ක්‍රීඩාංගන හා ආගමික ස්ථාන ආදිය නවීකරණය කිරීම හේතුවෙන්, අදාල දිස්ත්‍රික්කයේ සමස්ථ සුළු නගර හා ගම්මානයන්හී මහත් වූ යටිතල සංවර්ධනයක් ඇතිවිය. ප්‍රධාන සංවර්ධනයට අමතරව කුඩා වාරි ජලාශ ප්‍රතිසංස්කරණය, පාසල් සහ පොදු ස්ථාන සංවර්ධනය ආදි කටයුතුද සිදුවිය.
ගම් උදාව

උදාගම් ව්‍යාපාරය සමරනු වස් වාර්ශිකව ගම් උදාව සැනකෙලිය සහ වෙළඳ ප්‍රදර්ශනද සංවිධානය කෙරුණි. මිලියන ගණනක රට වටා ජනතාවක් එකල එම ප්‍රදර්ශන නැරඹූ බවද සඳහන් වේ. ප්‍රදර්ශනය පැවැත්වීම සඳහා ඌන සංවර්ධිත හා දුෂ්කර නොදියුණු ප්‍රදේශ තෝරා ගැණුනු අතර මෙමගින් සංවර්ධන කටයුතු ක්‍රියාවට නැංවුණි.
ව්‍යාපෘතිය පිරිහීම

1993 වසරේදී එල්.ටී.ටී.ඊ. ත්‍රස්ථවාදී ප්‍රහාරයකට ලක්ව රණසිංහ ප්‍රේමදාස මහතා ඝාතනය වීමත් සමගම, උදාගම් ව්‍යාපාරයත් අභාවයට යන ලදී.
ආශ්‍රිත ලිපි

* සෙවන ලොතරැයිය
* ජගත් නිවාස වසර
* ගම් උදාව
* ජනසවිය
ආශ්‍රිත

ප්‍රවර්ගය:උදාගම්
ජාත්‍යන්තර කම්කරු සංවිධාන සම්මුතිය

සම්මත කිරීම

ජාත්‍යන්තර කම්කරු සම්මේලනයේ සම්මුතියක් සම්මත කර ගැනීමේ දී, එය ස්ථිර කර ගැනීමට රාජ්‍යයන්ට ඉඩ දෙනු ලබන අතර, රාජ්‍යයන් නිශ්චිත සංඛ්‍යාවක් එසේ කිරීමෙන් පසු එය ජාත්‍යන්තර නීතියෙහි ගිවිසුමක් බවට පත්වේ. එහෙත් සම්මත කරගනු ලැබූ සියලුම රාජ්‍යයන් කම්කරු සංවිධාන සම්මුති, කොපමණ රාජ්‍යයන් සංඛ්‍යාවක් සම්මත කර තිබේදැයි නොසළකා ජාත්‍යන්තර කම්කරු ප්‍රමිතීන් වශයෙන් සළකනු ලැබේ.
සම්මත කර ගැනීම

සම්මුතියක් ක්‍රියාත්මක කිරීමේ දී ප්‍රතිඵලය වනුයේ එය ස්ථිර කරගනු ලැබූ රාජ්‍යයන් විසින් එහි ප්‍රතිපාදන යොදා ගැනීමත් සඳහා නීතියෙන් බැඳීමක් ඇති කිරීමයි. සම්මුතියක් ස්ථිර කිරීම සිය කැමැත්තෙන් සිදුවිය යුතුය. සාමාජික රාජ්‍යයන්හි ස්ථිර කරගෙන නොමැති සම්මුති වලට නිර්දේශ කිරීම් සඳහා ලබා දි ඇති එම නීතිමය බලය ඇත. තමන් විසින් ස්ථිර කරන ලද සම්මුති වල අරමුණු සමඟ තමන්ගේ ඇති එකඟතාවය විස්තර කරමින් වාර්තා ඉදිරිපත් කිරීම රාජ්‍යයන්ට සිදුවේ. සෑම වර්ෂයක දීම ජාත්‍යන්තර කම්කරු සම්මේලනයේ ප්‍රමිති යෙදීමේ කමිටුව විසින් ජාත්‍යන්තර කම්කරු ප්‍රමීතීන් පිළිබඳවම සිදුකර ඇති බව කියනු ලබන කඩකිරීම් ගණනාවක් විභාග කරනු ලැබේ. හමුදාව විසින් බලහත්කාරයෙන් වැඩ ගැනීමට එරෙහි පුරවැසියන් ආරක්ෂා කිරීම අසමත් වීම හේතුකොට ගෙන නැවත නැවතත් විවේචනයට ලක්වීම නිසා මෑත වසර කීපය තුලදී වඩාත් වැඩි අවධානයක් යොමු වූ සාමාජික රාජ්‍යය මියන්මාරය/බුරුමය වේ.
1998 මුලික ප්‍රතිපත්ති සහ සේවයේ දී ඇති හිමිකම් පිළිබඳ ප්‍රකාශය

මුලික ප්‍රතිපත්ති සහ සේවයේ දී ඇති හිමිකම් පිළිබඳ ප්‍රකාශය 80 වැනි ජාත්‍යන්තර කම්කරු සම්මේලනයේ දී සම්මත කරගන්නා ලදි.


මෙම ප්‍රකාශය මඟින් 'මදය' නමින් හැඳින්වෙන ගැටලු පැන නගින කේෂ්ත්‍ර හතරක් හෝ මුලික ජාත්‍යන්තර කම්කරු ප්‍රමිති හඳුනාගෙන ඇත. මෙයින් අදහස් කරනුයේ ජාත්‍ය්‍යන්තර කම්කරු සංවිධාන ඕනෑම සාමාජික රාජ්‍යයක් විසින් එක් රැස්වීමේ සහ සාමුහික වෙළෙන්ඳා කිරිමේ නිදහස, වෙනස් කොට සැලකීම බලහත්කාරයෙන් සේවයේ යෙදවුම, ශ්‍රමිකයන් සහ ළමා ශ්‍රමිකයන් සම්බන්ධයෙන් වන ප්‍රධාන සම්මුති අටක් හෝ යටත් පිරිසෙන් ස්ථීර කර තිබිය යුතු බවයි. මෙම 'මදය' හෝ මුලික ප්‍රමිති හතර ජාත්‍යන්තර කම්කරු සංවිධානයේ සාමාජික රාජ්‍යයන් අති මහත් බහුතරයකින් ස්ථිර කර ගෙන ඇත.
'මදය' හෝ මුලික කම්කරු ප්‍රමිති ඇති කිරීම පිළිබඳ විවේචන

සම්මුති අටක් මුලික වශයෙන් වන බවට හඳුනාගැනීම ගැන බොහෝ රටවල් සතුටු වුවද, විද්වතුන් සහ ක්‍රියාකාරීන් ගණනාවක් විසින් වෙනස් ජාත්‍යන්තර ශ්‍රමිකයන් සාවද්‍ය බෙදීමක් මඟින් නිර්මාණය කිරීම සම්බන්ධයෙන් විවේචනය කර ඇත. මින් වැඩි කොටසක් විශේෂිත ‍හෝ පැහැදිලි මානව හිමිකම් මාතෘ පිළිබඳ ඒවා වන නමුත් මෙය 1998 ප්‍රකාශනයෙන් ඉවත් කර ඇති බවත්, සෞඛ්‍ය හා ආරක්ෂණය, සුරක්ෂිතකම් සහ වැඩ කරන පැය ගණන ආදින් වේ. වැඩි දුරටත් පටලැවිලි ඇති කිරීම සඳහා නව සම්මුති සුවිශේෂ වශයෙන් මානව හිමිකම් ඒවා සඳහන් කරමින් පහත සඳහන් කරන සියලුම කම්කරු ප්‍රමීතීන් මානව හිමිකම් වශයෙන් සලකා ඇත. පිලිප් ඇල්ස්ටන් පොමනි නිව්යෝක් විශ්වවිද්‍යාලයේ දී නීතිය පිළිබඳ මහාචාර්ය ජෝන් නෝර්ටන් පොමනි මානව හිමිකම් ගැන උනන්දුවෙන් කටයුතු කිරීමේ ජාත්‍යන්තර කම්කරු ප්‍රමිතීන් 'පටු කිරීම" පිළිබඳව ලියා ඇත.
සටහන්
යට්zසි

thumb
යට්zසි යනු දාදු කැට ක්‍රීඩාවකි. මෙම ක්‍රීඩාව ස්කැන්ඩිනේවියානු රටවල ඉතා ජනප්‍රිය ක්‍රීඩාවක් වේ. අවම වශයෙන් ක්‍රීඩකයින් දෙදෙනෙකුවත් සිටිය යුතු අතර ඕනෑම සංඛ්‍යාවකට මේ සඳහා සහභාගී විය හැකිය. වැඩිම ලකුණු ලබාගත් ක්‍රීඩකයා ජයග්‍රහණය කරයි. සාමාන්‍යය යට්zසි ක්‍රීඩාව සඳහා දාදු කැට 5ක් භාවිතා කරයි. එම දාදු කැට සාමාන්‍යය දාදු කැට වන අතර එකේ සිට හය දක්වා ලකුණු කර ඇත.
ක්‍රීඩාව කරන ආකාරය

එක් ක්‍රීඩකයෙක් හට කැට පෙරලීම සඳහා අවස්ථාවන් 3ක් ලැබේ. ක්‍රීඩකයා පළමුව කැට 5 පෙරළයි. එහි පෙරළී ඇති අවස්ථාව පරිදී පහත වගුව ඇසුරෙන් ලකුණු ගණනය කරයි. යම් හෙයකින් ඔහුට අවැසි අවස්තාව ලැබී නැත්නම් කැමති නම් සියළුම කැට හෝ තෝරා ගත් කැට නැවත වරක් පෙරළයි. එවරද අසමත් වී නම් නැවත වරක් කරයි. මෙම අවස්තා 3 අවසනයේදී ඔහුගේ අවසාන කැට පිහිටීම අනුව ලකුණු ගණනය කර පුවරුවට එක් කරයි. ගැලපෙන කිසිම අවස්ථාවක් නොලැබී ගියේ වුවද පුවරුවෙන් එක් අවස්ථාවක එය සටහන් කිරීම අනිවාර්යය වේ. ආරම්භයේදී ක්‍රීඩකයාගේ ලකුණු ගණන 0කි.
උදාහරණය

පළමු අවස්ථාවේ කැට පෙරලීම 5 5 3 4 4 යයි සලකන්න. දැන් ඔහුට ඇති අවස්ථාවන් වන්නේ 3, 4, 5 වැටී ඇති අවස්ථාවන් හා 2 යුගල විශේෂ අවස්ථාවය. 3 ලබා ගැනීම අවාසි අවස්ථාවක් නිසා 4 හෝ 5 ලබා ගැනීමේ මූලික අවස්ථාව ලබා ගත හැකිය. ඊට අමතරව 2 යුගල අවස්ථාව ගත හැකිය. පහත අවස්ථාවට අනුව අහඹුව වඩාත්ම වටිනා අවස්ථාව වේ. මෙවන් අවස්ථාවලදී ක්‍රීඩකයින් තමන්ගේ දෙවන අවස්ථාව ලබා ගනී.


ක්‍රීඩකයා 5 5 හා 4 4 ඉතුරු කරමින් 3 කැටය නැවත පෙරලුවෙයැයි සිතන්න. එවිට 5 ලැබුනේ වී නම් 5 5 5 4 4 අවසාන ප්‍රතිඵලය වේ. දැන් ඔහුට මුළු ගෙදර අවස්ථාව ලබා ගත හැකිය. දැන් පහත අයුරින් ලකුණු වෙනස් වේ. මෙසේ අවසානයේ පිහිටීම අනුව ක්‍රීඩකයා කැමති කොටුවක ලකුණු සටහන් කර ගනී. මෙම උදාහරණයට අනුව මුළු ගෙදර ලබා ගැනීම වඩාත්ම වාසි අවස්ථාව වේ.
ලකුණු පුවරුව

thumb
විචලනයන්

මෙම ක්‍රීඩාවේ ප්‍රධාන විඩලන ක්‍රීඩා දෙකක් වෙයි. ඒවා බලාත්මක යට්zසි සහ මැක්සි යට්zසි වේ.
මැක්සි යට්zසි

මෙම ක්‍රීඩාව සඳහා දාදු කැට 6ක් භාවිතා කරයි.
මූලාශ්‍ර
බාහිර සබැඳුම්

* යැට්සි ඔන්ලයින්

ප්‍රවර්ගය:ක්‍රීඩා
ශ්‍රී ලංකාවේ රූපවාහිනී නාලිකා ලැයිස්තුව

ශ්‍රී ලංකාවේ පළමු රූපවාහිනී නාලිකාව 1979 අප්‍රේල් මස 13 වෙනි දින ආරම්භ විය. එය නම් ITN නාලිකාවයි. එය මෙහෙයවනු ලබන්නේ ස්වාධීන රූපවාහිනී සේවය (Independent Television Network) යි.

පහත දක්වා ඇත්තේ "ශ්‍රී ලංකාවේ රූපවාහිනී නාලිකා ලැයිස්තුව" යි.
ඩිජිටල් තාක්ෂණය මගින් විකාශන කටයුතු කරනු ලබන නාලිකා
ප්‍රතිසම නාලිකා
චන්ද්‍රිකා තාක්ෂණය මගින් හෝ කේබල් මගින් විකාශන කටයුතු කරනු ලබන නාලිකා
ශ්‍රී ලංකාවේ හිමිකාරිත්වය සහිත ගෙවීම් කරන නාලිකා
මූලාශ්‍ර

ප්‍රවර්ගය:ශ්‍රී ලංකාවේ රූපවාහිනී නාලිකා
කේ.ඩබ්ලිව්.ටී නිශ්ශංක

දෙවෙනි ලුතිනන් කේ.ඩබ්ලිව්.ටී නිශ්ශංක ( - නොවැම්බර් , 1993) නිර්භීතකම වෙනුවෙන් ශ්‍රී ලංකා යුද්ධ හමුදාවේ ප්‍රදානය කරනු ලබන විශිෂ්ටතම පදක්කම වන "පරම වීර විභූෂනය" පදක්කම ලබාගත් නිලධාරීන් විසි නව දෙනාගෙන් එක් නිලධාරියෙකි. ඔහු අවසාන වරට සේවය කලේ පූනරින් කඳවුරට අනුබද්ධිත හමුදා අනුඛණ්ඩයක අණදෙන නිලධාරියා වශයෙනි. ඔහු තමා අණදුන් අනුඛණ්ඩයේ භටයන් 1993 නොවැම්බර් 11 දින ප. ව. 1.30 ට පමණ කොටි ත්‍රස්ත්‍රවාදී ප්‍රහාරයකට ලක්වූ අවස්ථාවේ , තුවාල ලැබූ සෙබලුන් හා සෙසු අයවලුන් හට පසුබැසීම උදෙසා තනිවම සතුරාගේ ගමන ප්‍රමාද කිර්‍රීමේ නිර්භීත ප්‍රයත්නයේ දී ජීවිතක්ෂයට පත්විය.

මරණයෙන් පසු දෙවෙනි ලුතිනන් කේ.ඩබ්ලිව්.ටී නිශ්ශංක, 1996 දී පරම වීර විභූෂණ සම්මානයෙන් පිදුම් ලැබිය.

ප්‍රවර්ගය:ශ්‍රී ලංකා යුද්ධ හමුදා නිලධාරීන්
ප්‍රවර්ගය:පරම වීර විභූෂනය - පදක්කම ලබාගත් නිලධාරීන්
ප්‍රවර්ගය:1993 මරණ
ඩබ්ලිව්.අයි.එම් සෙනවිරත්න

ලාන්ස් කෝප්‍රල් ඩබ්ලිව්.අයි.එම් සෙනවිරත්න ශ්‍රී ලංකා යුද්ධ හමුදාවේ සොල්දාදුවෙකි. 1987 ශ්‍රී ලංකා යුද්ධ හමුදාවේ සේවයට එක්වීමෙන් අනතුරුව 1996 ජූලී 4 වන දින යාපනයේ දී අමාත්‍ය නිමල් සිරිපාල ද සිල්වා මහතා ට එල්ල කිරීමට පැමිනි කොටි ත්‍රස්තවාදී මරාගෙන මැරෙන බෝම්බ ප්‍රහාරයක් තම ජීවිත පරිත්‍යාගඑය්න් වලකවාලීය. එම වීර ක්‍රියාව උදෙසා, ඔහුට පසුව නිර්භීතකම වෙනුවෙන් ශ්‍රී ලංකා යුද්ධ හමුදාවේ ප්‍රදානය කරනු ලබන විශිෂ්ටතම පදක්කම වන පරම වීර විභූෂණය පුද කරණ ලදී.